CELEX: 32012D0061
Language: el
Date: 2012-01-27 00:00:00
Title: 2012/61/ΕΕ: Απόφαση του Συμβουλίου, της 27ης Ιανουαρίου 2012 , για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της De Nederlandsche Bank

2.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 30/19
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 27ης Ιανουαρίου 2012
   για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της De Nederlandsche Bank
   (2012/61/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη το πρωτόκολλο για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας που είναι προσαρτημένο στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27 παράγραφος 1,
   Έχοντας υπόψη τη σύσταση της Ευρωπαϊκής Κεντρικής Τράπεζας, της 9ης Δεκεμβρίου 2011, προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της De Nederlandsche Bank (ΕΚΤ/2011/22) (1),
   Εκτιμώντας τα ακόλουθα:
   
               (1)
            
            
               Οι λογαριασμοί της Ευρωπαϊκής Κεντρικής Τράπεζας (EKT) και των εθνικών κεντρικών τραπεζών του Ευρωσυστήματος ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
            
         
               (2)
            
            
               H εντολή των εξωτερικών ελεγκτών της De Nederlandsche Bank έληξε μετά τον λογιστικό έλεγχο του οικονομικού έτους 2011. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2012.
            
         
               (3)
            
            
               Η De Nederlandsche Bank επέλεξε την εταιρεία Deloitte Accountants B.V. ως εξωτερικό ελεγκτή της για τα οικονομικά έτη 2012 έως 2018.
            
         
               (4)
            
            
               Το διοικητικό συμβούλιο της ΕΚΤ συνέστησε να διορισθεί η εταιρεία Deloitte Accountants B.V. ως εξωτερικός ελεγκτής της De Nederlandsche Bank για τα οικονομικά έτη 2012 έως 2018.
            
         
               (5)
            
            
               Είναι σκόπιμο να ακολουθηθεί η σύσταση του διοικητικού συμβουλίου της ΕΚΤ και να τροποποιηθεί αναλόγως η απόφαση 1999/70/ΕΚ του Συμβουλίου (2),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 1 παράγραφος 8 της απόφασης 1999/70/ΕΚ αντικαθίσταται από το ακόλουθο κείμενο:
   
      «8.   Η εταιρεία Deloitte Accountants B.V. διορίζεται εξωτερικός ελεγκτής της De Nederlandsche Bank για τα οικονομικά έτη 2012 έως 2018.».
   
   Άρθρο 2
   Η παρούσα απόφαση παράγει αποτελέσματα από την ημέρα της κοινοποίησής της.
   Άρθρο 3
   Η παρούσα απόφαση απευθύνεται στην Ευρωπαϊκή Κεντρική Τράπεζα.
   
      Βρυξέλλες, 27 Ιανουαρίου 2012.
      
         
            Για το Συμβούλιο
         
         
            Ο Πρόεδρος
         
         N. WAMMEN
      
   
   
      (1)  ΕΕ C 367 της 16.12.2011, σ. 1.
   
      (2)  ΕΕ L 22 της 29.1.1999, σ. 69.